Poľský inštitút: Oľga Gyarfášová: Ako sme žili v časoch normalizácie
2025-11-20
20. 11.2025 o 18.00, Poľský inštitút, Bratislava

Oľga Gyarfáššová – Ako sme žili v rokoch normalizácie – diskusia o knihe
ASPEKT a Poľský inštitút v Bratislave pozývajú na diskusiu o knihe sociologičky Oľgy Gyárfášovej (ASPEKT 2023), ktorá prostredníctvom rozhovorov s desiatimi ženami zachytáva každodennosť života v období neslobody. Pozvanie okrem autorky prijali aj ďalšie aktérky bratislavského spoločenstva vzdoru teoretička umenia Zuzana Bartošová a spoluvydavateľka samizdatov Ľudmila Pastierová. Moderuje Jana Cviková.
Sprievodné podujatie výstavy Každodenná odvaha. Poľky, Slovenky a Češky v protikomunistickej opozícii 1968 – 1989, ktorá prebieha od 14. novembra v Neformálnej galérii Poľského inštitútu, na Klobučníckej ulici.
Výstava prináša príbehy žien, ktoré sa rozhodli postaviť komunistickému režimu v Poľsku a Československu. Namiesto pokojného života si disidentky zvolili cestu odporu, rizika a solidarity. Boli to aktivistky, redaktorky, konšpirátorky, kuriérky či organizátorky podzemných štruktúr – ženy, ktoré významne prispeli k pádu totalitného systému, no na ktoré dejiny často zabúdali. Expozícia približuje ich odvahu a každodenný zápas o slobodu, ktorý sa odohrával v domácnostiach, na uliciach i v samizdatových redakciách. Pripomína aj konkrétne osobnosti, ktoré svojou vytrvalosťou, morálnou silou a zmyslom pre spoluzodpovednosť prispeli k zmene, ktorú symbolizuje rok 1989.

Martinus Martin: Jana Urbanovská: Borboleta cestuje
2025-11-21
21. 11. 2025 o 18:00, Martinus – OC Galéria, Martin

Knižná beseda s Borboletou – cestujte srdcom a dušou
Pozývame vás na inšpiratívne stretnutie s autorkou knihy Borboleta cestuje, ktorá vám prostredníctvom svojich autentických príbehov ukáže, že cestovanie nie je len o miestach, ale najmä o prežitých momentoch, odvahe vykročiť a túžbe objavovať.
Kniha jednej Martinčanky, ktorá sa vydala za hranice bežného, vás vezme na miesta, o ktorých ste možno len snívali, od divokej rieky Zambezi cez vrchol Kilimandžára až po rytmy brazílskeho karnevalu či vlakové dobrodružstvá naprieč Kanadou. Spoznajte s ňou kultúry Austrálie a Nového Zélandu, objavujte praktické tipy na cestovanie a získajte odvahu plniť si sny, nielen tie cestovateľské.
Borboleta cestuje a možno práve vy zistíte, kam povedie vaša ďalšia cesta. Príďte, načerpajte inšpiráciu a vydajte sa za vlastným dobrodružstvom, či už s batohom na chrbte alebo len v srdci.

Clive Staples Lewis († 22. november 1963)
2025-11-22
Clive Staples Lewis (* 29. november 1898, Belfast, Írsko – † 22. november 1963, Oxford, Anglicko)

Je známy ako C. S. Lewis a používajúci prezývku „Jack“. Bol to írsky spisovateľ, básnik, akademik, literárny kritik, esejista, laický teológ a významný kresťanský apologéta, i jeden z najúspešnejších autorov fantasy.
Jeho najpopulárnejším fantasy dielom preloženým 48 jazykov je sedemdielna séria fantasy pre deti Kroniky Narnie.

Jack London († 22. november 1916)
2025-11-22
Jack London vlastným menom John Griffith Chaney (* 12. január 1876, San Francisco – † 22. november 1916, Glen Ellen)

Bol americký spisovateľ, ktorý obdivoval Darwina a Nietzscheho. Začal publikovať v novinách, čoskoro sa stal známym a bohatým, zrejme najlepšie plateným vo svojej dobe. Kúpil si jachtu a vydal sa na cestu okolo sveta. Ako spisovateľ bol veľmi aktívny, napísal viac ako 50 kníh.
Medzi jeho najznámejšie diela patria Volanie divočiny, Morský vlk, Biely tesák či Tulák po hviezdach.

Aldous Leonard Huxley († 22. november 1963)
2025-11-22
Aldous Leonard Huxley (* 26. júl 1894, Godalming, Spojené kráľovstvo – † 22. november 1963, Los Angeles, Kalifornia, USA)

Bol anglický spisovateľ, autor vedecko-fantastických románov, v ktorých riešil otázku ľudskej slobody v pretechnizovanej spoločnosti (Prekrásny nový svet), zobrazoval londýnsku spoločnosť (Kontrapunkt).

Roald Dahl († 23. november 1990)
2025-11-23
Roald Dahl (* 13. september 1916, Llandaff, Spojené kráľovstvo – † 23. november 1990, Oxford)

Bol britský spisovateľ a stíhací pilot, známy hlavne od roku 1940 tvorbou pre deti i dospelých. K jeho najznámejším dielam patrí Charlie a továreň na čokoládu, Matilda, Čarodejnice a Jakub a obrovská broskyňa.

Martinus Košice: Pavla Ostrolúcka: Denník citrónového dievčaťa
2025-11-24
24. 11. 2025 o 18:00, Martinus OD Urban, Košice

Pozývame Vás na knižnú besedu plnú tajomstiev, prvej lásky a citrónovej príchute! Príďte si vypočuť príbeh sedemnásťročnej Sáry, ktorá sa po presťahovaní do nového mesta zapletie do záhady, kde nič nie je také, ako sa na prvý pohľad zdá. Zoznámi sa s Emou, dievčaťom s jasnomodrými očami, ktorá je však duchom a za jej smrťou sa skrýva viac, než ktokoľvek tuší.
Denník citrónového dievčaťa je tínedžerský príbeh s mysterióznou atmosférou, ostrým humorom a odvážnou hlavnou hrdinkou, ktorá sa rozhodne nájsť pravdu, nech to stojí čokoľvek. Príďte zistiť viac o pozadí vzniku príbehu, o skutočnej chuti citrónových pier a o tom, prečo by sme sa nemali báť postaviť sa pravde, hoci je mrazivá.

Panta Rhei: Juraj Ferko, Zuzana Čižmáriková, Renáta Ďurišová: Neposlušní
2025-11-24
24. 11. 2025 o 17:30, Panta Rhei, Aupark, Bratislava

Panta Rhei: Juraj Ferko, Zuzana Čižmáriková, Renáta Ďurišová: Neposlušní – krst knihy a diskusia
Pre všetkých, ktorí svojho psa milujú, no niekedy si s ním nevedia rady. Kniha Neposlušní prináša skutočné príbehy psov, s ktorými boli problémy, a ich majiteľov, ktorí sa ich rozhodli nevzdať. Ukazuje, že aj „náročný“ pes môže byť ten najlepší spoločník – ak mu dáme čas, priestor a porozumenie.
Autor Juraj Ferko, známy psí kouč a spoluautor úspešnej televíznej relácie Neposlušní, otvorene hovorí o tom, čo v rodinách zažil, ako im pomáhal a ako sa z týchto skúseností môžete poučiť aj vy.
Kniha dopĺňa silné príbehy praktickými odporúčaniami a cvičeniami, ktoré reálne fungujú.

Martinus Zvolen: Peter Bárdy: Na východ od zdravého rozumu
2025-11-25
25. 11. 2025 o 18:30, Martinus – OC Klokan, Zvolen

Beseda s Petrom Bárdym vo Zvolene
Pozývame vás na stretnutie s Petrom Bárdym – novinárom, komentátorom, spisovateľom a mužom, ktorého meno poznáte z titulných strán aj kníh o slovenskej politike. Tentoraz však prichádza hovoriť o sebe. A o nás všetkých.
Knižka Na východ od zdravého rozumu je zbierka 22 esejí, cez ktoré autor s iróniou, nadhľadom a občas aj dojatím skladá obraz krajiny, ktorá vie byť smiešna, absurdná, ale aj dojemne blízka. Príďte na besedu, ktorá nebude len o knihe. Bude o Slovensku, o nás – a možno aj trochu o vás.
Tešíme sa na večer plný príbehov, otázok a úprimných odpovedí.

Čitáreň súčasnej literatúry: Michal Tallo a Slavo Sochor
2025-11-25
25. 11. 2025 o 18:00, Čitáreň, Mestské Divadlo, Žilina

Čitáreň súčasnej literatúry: Všetko je v poriadku, všade je láska
Záver mesiaca v Čitárni prinesie stretnutie so spisovateľom, prekladateľom a publicistom Michalom Tallom. Počas večera spolu s vydavateľom Slavom Sochorom z Literárnej bašty predstaví jeho knihu Všetko je v poriadku, všade je láska. Je súborom poviedok o neschopnosti uniknúť z miest, ktoré si nosíme všade so sebou a získala Cenu Nadácie Tatra Banky za umenie pre tvorcu do 35 rokov.

Artforum: Ria Gehrerová: Bola to láska
2025-11-25
25. 11. 2025 o 18:00, Artforum, Bratislava

Artforum: Ria Gehrerová: Bola to láska – uvedenie knihy a diskusia
Čo robiť, keď pravidelne počúvate krik v susednom byte, vidíte násilie na ulici alebo spozorujete, že s kamarátkou niečo nie je v poriadku? Téma partnerského násilia je bohužiaľ bežnejšia, ako sa zdá. Reportérka a editorka Denníka N Ria Gehrerová prináša prípady niekoľkých žien, ktoré zažili partnerské násilie a nevyhýba sa ani príbehu svojej vlastnej rodiny.
V mnohom sa na seba podobajú: uviaznutie v násilnom vzťahu, pocit ohrozenia, strach o zdravie a život či o budúcnosť svojich detí. A hlavne majú rovnaký začiatok. Bola to láska.
Podujatie organizujeme pri príležitosti Medzinárodného dňa za odstránenie násilia páchaného na ženách (25. novembra) a uvedenia knihy Bola to láska.

Rudo Moric († 26. november 1985)
2025-11-26
Rudo Moric
(* 27. marec 1921, Sučany – † 26. november 1985, Bratislava)

Bol slovenský prozaik a publicista. Jeho pseudonymy sú: Rudo Mor, R. M. Sučiansky a i.
Jeho knihy mali veľký ohlas doma aj v zahraničí. Hojne boli prekladané do srbochorvátčiny, bulharčiny, poľštiny, ruštiny, maďarčiny a nemčiny.
Medzi jeho najznámejšie diela patria O divokej kačičke, Smutný Suarez, Z poľovníckej kapsy či Srneček Parúžek.

Martinus Cubicon: Ivana Molnárová: Kto som, keď sa nik nepozerá
2025-11-26
26. 11. 2025 o 18:00, Martinus Cubicon, Bratislava

Ivana Molnárová: Kto som, keď sa nik nepozerá – beseda
Pozývame vás na stretnutie s Ivanou Molnárovou, úspešnou manažérkou a autorkou úprimnej a silnej spovede o hľadaní vlastnej identity, o pádoch, odvahe a znovuzrodení.
Jej kniha Kto som, keď sa nik nepozerá nie je len príbehom ženy, ktorá sa ocitla na vrchole aj na dne. Je to výpoveď o detstve poznačenom pocitom osamelosti, o manželstve bez lásky, o strate sebahodnoty, ale aj o ceste späť k sebe, k pravde, k vnútornému pokoju. Ivana otvorene hovorí o tom, aké je to byť ženou v mužskom svete, o terapiách, sexualite a znovunájdení potlačenej ženskosti. O chvíľach, keď sa zdá, že všetko strácame, aby sme konečne našli samých seba.
V besede sa spolu dotkneme otázok, ktoré sa v tichu pýtame všetci: Kto som, keď už nie som tou rolou, ktorou ma definujú ostatní? Kto som, keď sa nik nepozerá?

Božena Slančíková-Timrava († 27. november 1951)
2025-11-27
Božena Slančíková-Timrava
(* 2. október 1867, Polichno – † 27. november 1951, Lučenec)

Vlastným menom Božena Slančíková, pseudonymy Timrava, Teta z Polichna a i. bola slovenská prozaička a dramatička.
Narodila sa v rodine evanjelického farára Pavla Slančíka, ktorý bol spoluzakladateľom Matice slovenskej. Roku 1947 titul Národný umelec.
Medzi jej najznámejšie diela patria Bez hrdosti, Hrdinovia, Ťapákovci či Všetko za národ.

Aupark: Lucia Lackovičová: Za horizontom udalostí
2025-11-27
27.11.2025, Panta Rhei, Aupark, Bratislava

Uvedenie knihy Lucia Lackovičová: Za horizontom udalostí. Temná mozaika
Moderuje Dado Nagy

Martinus: Slávnostné odovzdávanie Ceny René 2025
2025-11-27
27. 11. 2025 o 18:00 – 19:00, Martinus Obchodná, Bratislava

Slávnostné odovzdávanie Ceny René 2025
Pozývame vás na vyhlásenie laureáta alebo laureátky deviateho ročníka Ceny René.
Ktoré knihy sú nominované?
Martin Hlavatý – Páv, Kripel a Predseda (Vydavateľstvo FAMA art)
Márius Kopcsay – Dedo Lužko (Vydavateľstvo KK Bagala)
Vanda Rozenbergová – Mágovia vedia viac (Vydavateľstvo Slovart)
Alexandra Salmela – 56, či? (Vydavateľstvo Aspekt)
Víťo Staviarsky – Motýľovci (Vydavateľstvo Staviarsky production, s.r.o.)
Podujatím bude sprevádzať Monika Nagyová.
Vstup je voľný.
Cena René je prvou literárnou cenou na Slovensku, o ktorej rozhodujú študenti a študentky vybraných slovenských gymnázií a stredných škôl. Cena má priblížiť súčasnú domácu prózu mladšej generácii, učiť čitateľov a čitateľky chápať a interpretovať literárny text, argumentovať, obhajovať svoje názory a rozvíjať kritické myslenie.

Martinus: Jakub Filo: Slobodné Hlavné
2025-11-28
28. 11. 2025 o 18:00, Martinus Obchodná, Bratislava

Martinus – Slobodné Hlavné – diskusia s Jakubom Filom
Akú cenu má sloboda v krajine, kde demokracia visí na vlásku? Pozývame vás na knižnú besedu s novinárom a spisovateľom Jakubom Filom, autorom novej spoločensko-politickej dystópie Slobodné Hlavné. Príďte diskutovať o aktuálnych témach slobody, spoločenského rozdelenia a úlohy novinárov v dnešnom svete.

Alberto Moravia (* 28. november 1907)
2025-11-28
Alberto Moravia
(* 28. november 1907, Rím, Taliansko – † 26. september 1990, Rím)

Bol taliansky spisovateľ. Tvoril poviedky, romány a scenáre a zaoberal sa novinárskou činnosťou.
Bol prenasledovaný Mussoliniho režimom a neskôr aj povojnou talianskou cenzúrou. Kritika ho zaraďuje medzi najvýznamnejších románopiscov talianskej literatúry 20. storočia.
Medzi jeho najznámejšie diela patria Rimanka a Vrchárka.

Clive Staples Lewis (* 29. november 1898)
2025-11-29

Mark Twain (* 30. november 1835)
2025-11-30
Mark Twain (* 30. november 1835, Florida, Missouri, USA – † 21. apríl 1910, Redding, Connecticut, USA)

Vlastným menom Samuel Langhorne Clemens bol americký spisovateľ, satirik a humorista. Svojho času patril medzi najpopulárnejšie americké celebrity. William Faulkner ho označil za prvého skutočného amerického spisovateľa.
Preslávil sa najmä knihami Dobrodružstvá Toma Sawyera a Dobrodružstvá Huckleberyho Finna, Princ a žobrák či Listy zo Zeme.

Rómerov dom: Veronika Rácová a Ivana Hostová: Bezprestania prúdiť ďalej
2025-12-01
1. 12. 2025 o 18:00, Rómerov dom, Bratislava

Bezprestania prúdiť ďalej – Veronika Rácová a Ivana Hostová – uvedenie knihy a diskusia
Kniha Bezprestania prúdiť ďalej vyšla v SLC, v edícii Hľadanie súčasnosti. Sú v nej obsiahnuté odborné príspevky Ivany Hostovej, Zoltána Rédeya, Jaroslava Šranka, Petra Zajaca, Viliama Nádaskaya, Evy Urbanovej a Jána Gavuru. Kniha je obohatená o básne, osobné spomienky, výberovú personálnu bibliografiu a Kalendárium Ivana Štrpku. Konferencia a večerný program s diskusiami, koncertom a sprievodnou výstavou, na ktoré publikácia nadväzuje, sa uskutočnili 19. septembra 2024. Podujatie na FF UK pripravili editorky knihy Veronika Rácová a Ivana Hostová.
Diskusia o knihe Bezprestania prúdiť ďalej predstaví mnohovrstevný pohľad na tvorbu Ivana Štrpku a Osamelých bežcov. Publikácia, ktorá vznikla z rovnomenného podujatia a vedeckej konferencie, spája hlasy básnikov, kritičiek i priateľov, od reflexií hermovskej chôdze, modrých vrchov a blikajúcich
stanov po osobné spomienky a nové básne. O knihe sa spolu s Ivanom Štrpkom budú zhovárať jej editorky Veronika Rácová a Ivana Hostová, dizajnér knihy Boris Meluš a za vydavateľstvo, Slovenské literárne centrum, Dana Podracká. Diskusiu bude moderovať Jozef Mikloš.

Jozef Ignác Bajza († 1. december 1836)
2025-12-01
Jozef Ignác Bajza (* 5. marec 1755, Predmier – † 1. december 1836, Bratislava)

Bol katolícky farár, spisovateľ, autor satír a epigramov, autor prvého románu v slovenčine. Pochádzal zo zámožnejšej gazdovskej rodiny. Od roku 1777 študoval za katolíckeho kňaza v Pázmáneu vo Viedni, kde sa dostal pod vplyv tzv. viedenskej školy náboženských a cirkevných reformátorov. Po vysviacke v roku 1780 sa stal kaplánom v Ostrihome, o tri roky dostal faru v Dolnom Dubovom, kde pôsobil viac ako dvadsať rokov. Tam napísal a vydal takmer všetky svoje literárne diela.
Prvé Bajzovo tlačou vydané dielo René Mláďenca Príhodi a Skúsenosťi (René mládenca príhody a skúsenosti), ktorého prvý diel vyšiel v roku 1784, je zároveň aj prvým slovenským románom. Dôležitá je v ňom Predmlúva, kde autor odôvodňuje nevyhnutnosť pestovať a zušľachťovať slovenský jazyk prostredníctvom kníh. Druhý diel mal veľmi podobný osud ako Bajzova prvá básnická zbierka Rozličné verše. Cirkevná cenzúra, ktorá ho označila za „na mnohých miestach pohoršujúce dielo“ zastavila jeho tlačenie. Zachovali sa z neho len dva nedotlačené exempláre.

Knižnica P. O. Hviezdoslava v Prešove: Dávid Dziak: Po stopách poézie pre deti
2025-12-02
2. 12. 2025 o 17:00, Knižnica P. O. Hviezdoslava v Prešove

Krst knihy PO stopách poézie pre deti v Prešove: Dávid Dziak – krst knihy
Srdečne vás pozývame na slávnostný krst novej knihy Po stopách poézie pre deti, ktorú vydalo Slovenské literárne centrum. Podujatie sa uskutoční 2. decembra 2025 o 17:00 v priestoroch Knižnice P. O. Hviezdoslava v Prešove.
Hosťom podujatia bude autor a zostavovateľ knihy Dávid Dziak, ktorý priblíži svoju cestu za detskou poéziou a prezradí viac zo zákulisia vzniku publikácie.Moderuje: Kristína Soboň.
Knihu famózne ilustroval a dizajnovo upravil Peter Ličko, ktorého vizuálne riešenie posúva poetickosť knihy do ďalšej dimenzie.

DOMEC: Hovoriace mačky Ďura Haraburdu: Juraja Raýmana
2025-12-03
3. 12. 2025 o 18:00, DOMEC – Denné nízkoprahové centrum, Bratislava

Ako sa rozprávať s deťmi o ľuďoch bez domova: Juraj Raýman – uvedenie knihy
Vydavateľstvo Slovart a OZ Vagus vás pozývajú na uvedenie novej detskej knihy Hovoriace mačky Ďura Haraburdu od Juraja Raýmana. Uvedenie bude spojené s diskusiou o tom, ako sa s deťmi rozprávať o ľuďoch bez domova. Novinka Juraja Raýmana nie je len obyčajnou knihou pre deti. Tak, ako sú čitatelia a čitateľky pri jeho tvorbe zvyknutí, aj v tentoraz má jeho príbeh hlbší presah. Kniha Hovoriace mačky Ďura Haraburdu je o potrebe nepotrebného, o tom, čo má a nemá naozajstnú hodnotu a o tom, že pozerať sa na svet zo správneho uhla je niekedy veľké umenie. Okrem troch mačacích kamarátov je v nej ústredným motívom téma ľudí bez domova. Autor nám pripomína, že hovoriť o nich s najmenšími by nemalo byť tabu.

Ján Kostra (* 4. december 1910)
2025-12-04
Ján Kostra (* 4. december 1910, Turčianska Štiavnička – † 5. november 1975, Bratislava)

Ján Kostra písal pod pseudonymami Ján Medník, Ján Robur, Kristián Benko [spoločný pseudonym s Kristou Bendovou] a i.). Bol slovenský básnik, maliar, esejista, prekladateľ a autor literatúry pre deti a mládež. Bol manželom spisovateliek Kristy Bendovej a Hany Ponickej.
Bol členom Detvana – spolku slovenských vysokoškolských študentov v Prahe. Pôsobil ako redaktor Slovenského rozhlasu v Prešove a v Bratislave (1938 – 1942), kde pokračoval aj po oslobodení až do roku 1949. V rokoch 1952 – 1953 bol redaktorom Kultúrneho života a úradujúcim podpredsedom Zväzu slovenských spisovateľov. Takmer po celý život sa venoval aj výtvarnej tvorbe, písal eseje aj o výtvarnej tvorbe (napríklad, o Ľ. Fullovi). Básnická zbierka Ave Eva (1943) vyšla s jeho vlastnými ilustráciami.

Pistoriho palác: Julia Sherwood a Richard Pupala: The Book of Bratislava
2025-12-04
4. 12. 2025 o 19:00, Pistoriho palác, Bratislava

The Book of Bratislava: Julia Sherwood a Richard Pupala – uvedenie knihy
Antológia je súčasťou edície Reading the City, ktorá ponúka literárne „mapy“ miest prostredníctvom krátkych príbehov. Desať autorov v poviedkach tematizuje jedno mesto a odhaľuje pritom jeho historické vrstvy, subkultúry a tajomstvá.
Zostavovatelia – Julia Sherwood a Radoslav Passia – predstavia proces výberu autorov, tematické zameranie antológie a spolu s autormi predebatujú otázky toho, ako literatúra dokáže „čítať mesto“ a čo to pre Bratislavu znamená.
Ukážky z poviedok Barbory Hrínovej a Richarda Pupalu zaznejú v podaní Evy Gribovej a Juraja Hrčku.

Rómerov dom: Zviera, ktoré teda som
2025-12-04
4. 12. 2025 o 19:00, Rómerov dom, Bratislava

Zviera, ktoré teda som – diskusia o knihe
Kniha Zviera, ktoré teda som (Iris, 2025) od francúzskeho filozofa Jacquesa Derridu je priekopníckou knihou v oblasti zvieracej etiky. Je jedným z prvých diel, ktoré sa venuje zvieracej etike. Zviera je tu definované ako Iný, ako etický subjekt. Autor diela tu ale sám seba definuje ako zviera, konkrétne ako autobiografické zviera. Derrida sa tu venuje dekonštrukcii diskurzu o zvieratách od Aristotela, Porfyria, Descartesa po Lacana. Knihu z francúzštiny preložila Alžbeta Kuchtová z Filozofického ústavu SAV. Z Derridových diel boli doposiaľ preložené len tri diela do slovenčiny, ide teda o jedinečnú udalosť v oblasti prekladu. Diskusie sa okrem prekladateľky zúčastnia aj prof. Bednárová a doc. Truhlářová z Ústavu svetovej literatúry SAV.

Martinus: Julie Caplinová – beseda a autogramiáda
2025-12-04
4. 12. 2025 o 16:30, Martinus Obchodná, Bratislava

Julie Caplinová – beseda a autogramiáda
Sme veľmi radi, že svetová autorka romantických príbehov Julie Caplinová prijala pozvanie a v decembri zavíta do kníhkupectva Martinus na Obchodnej ulici v Bratislave! Tešiť sa môžete na besedu s autorkou, autogramiádu a uvedenie novej vianočnej knihy!
Aby Julie Caplinová stihla podpísať vaše knihy, autogramiáda bude limitovaná na 2 knihy na osobu. Ďakujeme za pochopenie a tešíme sa na vás!

Alexandre Dumas († 5. december 1870)
2025-12-05
Alexandre Dumas (* 24. júl 1802, Villers-Cotterêts, Francúzske kráľovstvo – † 5. december 1870, Puys, Seine-Maritime, Francúzske cisárstvo)

Alexandre Dumas starší, vlastným menom Thomas Alexandre Davy de La Pailleterie bol francúzsky spisovateľ, prozaik a dramatik obdobia romantizmu.[1] Bol synom generála a vnukom francúzskeho markíza a kreolky z francúzskej kolónie Santo Domingo (dnes Haiti). Preslávil sa najmä dobrodružnými historickými románmi. Veľa jeho diel viacnásobne dostalo filmovú podobu. Úspešný románopisec a dramatik bol v kruhoch parížskej bohémy povestný svojou telesnou silou a bujnou povahou. Tieto povahové črty sa odrazili v jeho viacerých obľúbených literárnych postavách (silácke kúsky Porthosa a i.).

Daniel Hevier (* 6. december 1955)
2025-12-06
Daniel Hevier (* 6. december 1955, Bratislava)

Je slovenský básnik, prozaik, dramatik, scenárista, textár, výtvarník a autor literatúry pre deti a mládež. Dva roky bol redaktorom literárnej redakcie Československého rozhlasu v Bratislave. V rokoch 1982 – 1989 bol profesionálnym spisovateľom v slobodnom povolaní, neskôr sa stal šéfredaktorom vydavateľstva Mladé letá. V roku 1992 založil vlastné vydavateľstvo Hevi, v ktorom vydal vyše sto kníh. Spoluzakladal aj vydavateľstvo Buvik, zamerané na vydávanie kníh pre najmenšie deti. Okrem toho sa venuje výtvarnému umeniu, interpretácii vlastných piesní, autorskému divadlu a je aj priekopníkom tvorivého písania na Slovensku, vedie početné workshopy a e-learningové tvorivé písanie online.
